David Hale në Prishtinë për tarifat dhe bisedimet me Serbinë
Zëvendës sekretari amerikan i shtetit, David Hale, takoi të shtunën në Prishtinë udhëheqësit e Kosovës në një përpjekje për të siguruar vazhdimin e procesit të bisedimeve me Serbinë.
Zëvendës sekretari amerikan i shtetit, David Hale, po qëndron të shtunën në Prishtinë “”. Vizita në Kosovë është ndalesa e fundit e vizitës së tij në Evropë gjatë së cilës qëndroi edhe në prej nga u bëri thirrje Kosovës dhe Serbisë të ndërpresin provokimet dhe të rihapin bisedimet për normalizimin e marrëdhënieve ndërmjet tyre. Bisedimet janë pezulluar për shkak të refuzimit të Serbisë për vazhdimin e tyre pa heqjen e tarifave ndaj mallrave serbe, që u vendosën në nëntor të vitit të kaluar nga qeveria e Kosovës. Shtetet e Bashkuara kanë shtuar trysninë ndaj Kosovës pë pezullimin e tarifave dhe kjo kërkesë ishte në qendër të vizitës së zotit Hale. Pas takimit të së shtunës, presidenti i Kosovës, Hashim Thaçi, shkroi në rrjetin facebook se theksi i diskutimeve ishte “”, shkroi ai. Presidenti Thaçi tha se Kosova nuk pajtohet me kushtëzimet e Beogradit, por është gati “”, shkroi presidenti Thaçi. Kryeministri Ramush Haradinaj, shkroi se në takim ka paraqitur gatishmërinë e Kosovës dhe unitetin e saj që të vazhdojë bisedimet me Serbinë dhe të kontribuojë në fqinjësi të mirë, paqe dhe qëndrueshmëri. “”, shkroi kryeministri Haradinaj. Shtetet e Bashkuara kanë theksuar disa herë se “njohja e ndërsjellë” duhet të jetë në thelb të marrëveshjes ndërmjet Kosovës dhe Serbisë. Në prag të vizitës në Serbi dhe Kosovë, zëvendës sekretari i tha të përditshmes serbe Danas, se nuk u takon Shteteve të Bashkuara që të “diktojnë përfundimin e bisedimeve ndërmjet Prishtinës dhe Beogradit” dhe se “ka mundësi që gjatë këtij viti të arrihet një marrëveshje, nëse fillojnë bisedimet”. Por, tash për tash është e paqartë nëse mund të ketë një rifillim të shpejtë të bisedimeve dhe ndërsa Beogradi pret që trysnia amerikane të nxis Kosovën të pezullojë tarifat, Prishtina pret që perëndimi të shtojë trysninë mbi Beogradin për të njohur pavarësinë e Kosovës të shpallur 11 vjet më parë.